Pakuotės lapelis: informacija vartotojui 

MĖTŲ TINKTŪRA VALENTIS geriamieji lašai (tirpalas)
pipirmėčių tinktūra

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra MĖTŲ TINKTŪRA VALENTIS ir kam ji vartojama
2.	Kas žinotina prieš vartojant MĖTŲ TINKTŪRĄ VALENTIS
3.	Kaip vartoti MĖTŲ TINKTŪRĄ VALENTIS
4.	Galimas šalutinis poveikis
5.	Kaip laikyti MĖTŲ TINKTŪRĄ VALENTIS
6.	Pakuotės turinys ir kita informacija


1.	Kas yra MĖTŲ TINKTŪRA VALENTIS ir kam ji vartojama

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu, skirtas simptomatiniam virškinimo sutrikimų, tokių kaip nevirškinimas ar vidurių pūtimas, gydymui.

Tai tradicinis augalinis vaistinis preparatas, vartojamas pagal nurodytas indikacijas, išimtinai remiantis ilgalaikėmis vartojimo tradicijomis.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


2.	Kas žinotina prieš vartojant MĖTŲ TINKTŪRĄ VALENTIS

MĖTŲ TINKTŪROS VALENTIS vartoti draudžiama:
· jeigu yra padidėjęs jautrumas (alergija) pipirmėčių lapų preparatams arba mentoliui.
· mėtų tinktūros negalima tepti ant atviros žaizdos, šlapiuojančios egzemos ir gleivinės.

Įspėjimai ir atsargumo priemonės
Jeigu Jūs sergate gastroezofaginiu refliuksu (rėmens graužimu), venkite pipirmėčių lapų preparatų, nes gali padidėti rėmens graužimas.
Jeigu Jūs turite akmenų tulžies pūslėje ar kitokių tulžies pūslės funkcijos sutrikimų, pipirmėčių lapų preparatus turėtumėte vartoti atsargiai.
Jei vartojant šį vaistą simptomai pasunkėja, būtina pasitarti su gydytoju arba vaistininku.

Vaikams
Šio vaisto nerekomenduojama vartoti jaunesniems nei 12 metų vaikams.

Kiti vaistai ir MĖTŲ TINKTŪRA VALENTIS
Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Nėštumas ir žindymo laikotarpis
Nėra jokių duomenų apie vaisto saugumą nėščiosioms ir žindyvėms.
Jei trūksta duomenų, vaisto nerekomenduojama vartoti nėščiosioms ir žindyvėms.

Vairavimas ir mechanizmų valdymas
Dėl vaisto poveikio gebėjimui vairuoti ir valdyti mechanizmus nebuvo atlikta jokių tyrimų.

MĖTŲ TINKTŪRA VALENTIS sudėtyje yra etanolio
Šio vaisto sudėtyje yra ne mažiau kaip 81 % (V/V) etanolio, t.y. 270 mg dozėje. Toks dozėje esantis alkoholio kiekis atitinka 5,4 ml alaus ir 2,25 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.


3.	Kaip vartoti MĖTŲ TINKTŪRĄ VALENTIS

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartoti per burną.
Gerti 3 kartus per dieną po 20 lašų, vėliau dozę sumažinti iki 10–15 lašų 2 kartus per dieną. Vaistas geriamas praskiedus trupučiu vandens.

Vartojimas vaikams ir paaugliams
12–16 metų paaugliams reikėtų vartoti pusę rekomenduojamos dozės.

Vaisto nerekomenduojama vartoti jaunesniems nei 12 metų vaikams.

Jei vartojant šio vaisto simptomai neišnyksta per 2 savaites, būtina pasitarti su gydytoju arba vaistininku.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Gali paaštrėti gastroezofaginis refliuksas ir padidėti rėmens graužimas.
Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
Galimi alerginės ar į ją panašios reakcijos (dilgėlinės, niežėjimo) pavieniai atvejai. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti MĖTŲ TINKTŪRĄ VALENTIS

Šį vaistą laikykite vaikams nepastebimoje ir nepasiekiamoje vietoje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

MĖTŲ TINKTŪROS VALENTIS sudėtis

-	Veiklioji medžiaga yra pipirmėčių tinktūra. 1 ml geriamųjų lašų yra 1 ml Mentha x piperita L., folium (pipirmėčių lapų) tinktūros (1:20), kurios sudėtyje yra 65 mg/g pipirmėčių eterinio aliejaus. Ekstrahentas: 90 % (V/V) etanolis.
· Pagalbinių medžiagų nėra.
Vaisto sudėtyje yra ne mažiau kaip 81 % (V/V) etanolio (žr. 2 sk.).


MĖTŲ TINKTŪROS VALENTIS išvaizda ir kiekis pakuotėje
Žalios spalvos, mentolio kvapo skystis. Laikymo metu gali iškristi nuosėdų.

Kartono dėžutėje yra vienas buteliukas su lašintuvu. Buteliuke yra 25 ml geriamųjų lašų.

Registruotojas ir gamintojas:

UAB „Valentis“
Molėtų pl. 11
LT-08409 Vilnius
Tel.: +370 5 2701225
Faksas: +370 5 2701223


Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223


Šis pakuotės lapelis paskutinį kartą peržiūrėtas 2021-11-18.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

